title: Matances de Paracuellos
text: Les execuciones realizáronse aprovechando los tresllaos de presos de diverses cárceles madrilanes, conocíos popularmente como saques, llevaos a cabu ente'l 7 de payares y el 4 d'avientu de 1936, mientres s'enfrentaben les tropes gubernamentales y sublevaes pol control de la ciudá. Del total de 33 saques de presos que tuvieron llugar nes feches citaes, 23 d'elles terminaron n'asesinatos: les de los díes 7, 8, 9, 18, 24, 25, 26, 27, 28, 29 y 30 de payares y les del 1 y el 3 d'avientu. Ente'l 10 y el 17 de payares nun hubo estracción dalguna, y dende el 4 d'avientu cesaron.